Lari (eläin)

Lari (Hylobates lar) on Etelä- ja Kaakkois-Aasiassa elävä erittäin uhanalainen gibbonilaji.

Larit elävät luonnossa tyypillisesti noin 25 vuotiaksi, mutta vankeudessa jopa yli 50 vuotiaiksi.

Ulkonäkö 
Lari omistaa erittäin pitkät ja vahvat kädet sekä jalat. Raajojen pituutta lisäävät myös kämmen- ja jalkapöytä sekä varpaat ja sormet.

Larien väritys vaihtelee paljon. Yleiseensä ne kuitenkin ovat ruskeita, mustia tai punertavan ruskeankeltaisia. Naamaa ympäröi valkoinen rinkula, jonka lisäksi jalat ovat valkoiset. Sukupuolia on hyvin vaikeaa erottaa toisistaan, koska ne voivat olla samanvärisiä ja samankokoisia.

Elintavat

Liikkuminen 
Larit eivät oikeastaan koskaan laskeudu maan pinnalle. Ne liikkuvat latvustoissa ja hyppivät pitkiä loikkia puista toiseen noin 50 metrin korkeudessa.

Sosiaalisuus ja lisääntyminen 
Larit elävät perheryhmissä, joten laumaan kuuluvat vanhemmat ja niiden jälkeläiset. Lareilla ei ole varsinaista lisääntymiskautta, koska trooppisessa sademetsässä voi lisääntyä vuoden ympäri. Lariemo kantaa sikiötä seitsemän kuukautta. Sen jälkeen se imettää yleensä vain yhtä poikastaan kaksi vuotta. Poikanen jää vieroituksen jälkeen syntymälaumaansa sukukypsyyden saavuttamiseen asti, eli noin kahdeksan vuotiaaksi. Perheen vanhemmat sisarukset auttavat vanhempia nuorempien hoidossa. Lariparit ovat yleisesti yksiavioisia.

Reviiri 
Larit ilmoittavat tyypillisesti reviirinsä huutamalla kovalla äänellä. Usein reviirin vallannut pariskunta ilmoittaa siitä duetolla. Dueton johtaja on parin naaras. Äänen voimakkuutta lisää kurkussa sijaitseva tarpeen mukaan pullistuva ihopoimu.

Ruokavalio 
Larit ovat ruokavalioonsa suhteen valikoivia ja ne poimivatkin korkealta puiden latvoista tuoreita hedelmiä, lehtiä ja silmuja. Ne etsivät ravintoansa tahokkaasti ja tarkkailevat samalla puita. Niiden hampaat ja ruuansulatusjärjestelmä on erikoistunut hedelmien käyttöön.

Kanta 
Larien kanta on taantunut merkittävästi. Niitä on metsästetty niiden lihan vuoksi. Lareja pyydystetään myös lemmikeiksi ja suuri metsäkato hajoittaa sen asuinalueita.

Lähteet

Viitteet 

Gibbonit
Uhanalaiset nisäkkäät